E ngɛ mi kaa Yesu nɔ́ he tomi nɔ́ nɛ kɔɔ Yihewi nyɔngma nɛ a li nyumu ɔ he ɔ kɔɔ e se nyɛɛli nɛ a pɔ mɛ nu ɔ a he mohu lɛɛ, se munyu nɛ ɔ kɔɔ Kristofohi tsuo a he. (w15 3/15 9-14) “Enɛ ɔ he ɔ, nyɛɛ ya nɔ nɛ nyɛɛ hwɔɔ, ejakaa nyɛ li ligbi ɔ aloo ngmlɛfia a.” (Mat 25:13) Anɛ, o ma nyɛ maa tsɔɔ Yesu nɔ́ he tomi nɔ́ ɔ nya lo?
Ayɛflo huno ɔ (kk. 1)—Yesu
Ngmlaa pɛ ke: “Ayɛflo huno ɔ ma!” (kk. 6)—Okadi nɛ tsɔɔ kaa Yesu ba
Yihewi Kuasia amɛ nɛ a li nyumu ɔ (kk. 8)—Kristofohi nɛ a pɔ mɛ nu nɛ a ya kpee Ayɛflo Huno ɔ, se a yɛ nɔ nɛ a hwɔɔ, nɛ a yi anɔkuale hulɔ
Yihewi juɛmitsɛmɛ nɛ a li nyumu ɔ kua ke a be kuasia amɛ a nu ɔ eko hae (kk. 9)—Ngɛ nyagbe nya sɔumi ɔ se ɔ, Kristofohi nɛ a pɔ mɛ nu nɛ a yeɔ anɔkuale ɔ be nyɛe maa ye bua a kpɛti nihi nɛ a yi anɔkuale ɔ, ejakaa ke e ke suu jamɛ a be ɔ, kɛkɛ be be momo
“Ayɛflo huno ɔ ba” (kk. 10)—Yesu ma ba kojo ke e piɛ bɔɔ nɛ amanehlu ngua a maa ba nyagbe
Yihewi juɛmitsɛmɛ nɛ a li nyumu ɔ kɛ ayɛflo huno ɔ ho yo kpeemi ɔ ya, nɛ a nga sinya a (kk. 10)—Yesu ma bua nihi nɛ a pɔ mɛ nu ɔ a kpɛti nihi nɛ a yeɔ anɔkuale ɔ a nya kɛ ho hiɔwe ya, se ni nɛmɛ nɛ yi anɔkuale ɔ lɛɛ hiɔwo nɛ a ma ná ngɛ hiɔwe ɔ ma bɔ mɛ